Els vídeos del programa L'apocalipsi (El matí de Catalunya Ràdio) - Pàgina 4
: 00:53:27
Jordi Ríos insulta en directe les presentadores (i fa el grill)
Jordi Ríos i Ignasi Taltavull s'han enfrontat a "L'apocalipsi". No hi hagut treva: insults, amenaces i faltes greus. Tan greus com que un convidat arribi tard. A més a més, com que som així, aquest convidat ha guanyat. Si vols saber qui és, escolta el programa. Ignasi Taltavull, sempre et recordarem. O no
: 00:52:23
Un capellà més guapo que Cristiano Ronaldo i el Reial Madrid arriba bé a l'hotel
Jordi Ninus avui ha mort a última hora a "L'apocalipsi". I ho ha fet davant de Vicenç Bacardit, la Iaia Toneta i l'oient del dia. Mentre el Madrid i el Barça entraven a l'hotel, ells han demostrat que els pronoms febles són una assignatura pendent per a tots els catalans. Jordi Ninus, sempre et recordarem. O no.
: 00:52:19
S'ha acabat xuclar els caps de gamba!
El cantant Miquel Moya també ha mort a l'"Apocalipsi". La nostra oient del dia, Susana Garcia, s'ha salvat de l'"Apocalipsi" gràcies a confiar en la humanitat i en el poder d'unes bones capacitats sexuals. Miquel, sempre et recordarem!
Apareixen Satisfyer a les platges i Ferran Palau es queda a 0
Hi ha hagut un duel de Ferrans. Ferran Palau ha mort, després de quedar amb el marcador a 0. Ferran Trompeta, el nostre oient del dia, ha estat molt fi. Cal dir que la seva interpretació d'"El tren de mitjanit" a trompeta ha estat una mica fluixa. Ferran Palau, et trobarem a faltar.
Quin gran dia! Àngels Gonyalons ha sobreviscut a "L'apocalipsi". Fran Fontrodona ha fet el que ha pogut. De fet, ho ha fet perfecte, però no podíem matar la Gonyalons. Fran, ens sap greu, però una institució és una institució!
: 00:52:57
Mikel Iglesias ha mort a "L'apocalipsi". Sí, ens estem carregant tot el repartiment de "Kràmpack". Davant seu, Lídia Tuset, l'oient del dia, ha demostrat que segueix el programa. Ho sabia tot. Mikel, sempre et recordarem com el noi aquell que un dia va venir!
: 00:51:54
Hem pelat el presentador líder dels caps de setmana, Roger Escapa. La veritat és que sentint-lo cantar, s'ho mereixia. Elena Gadel ha estat una participant generosa. Aquesta generositat l'ha salvat. Avui, amb el Roger haurem de fer servir la caixa més llarga que tenim. Sempre et recordarem.
L'Ivan Labanda i el Sergi Cervera han dinamitat l'estudi des del principi, i han provocat l'apocalipsi abans d'hora. No ha estat fàcil saber qui calia salvar... Ens ho han posat difícil. Finalment, hem matat el Sergi Cervera. Com a mínim ha marxat dient tot el que volia. Tot el que volia i més, segurament.
Hem tingut el primer participant, Marc Rodríguez, que s'assabenta en directe que participa en un concurs. Com a mínim és el primer que ens ho diu. Davant seu, Joan Tripiana, un home que amaga moltes coses, no ha tingut compassió. Marc Rodríguez, ara et toca adonar-te que l'has dinyat.
Lildami, tot i estar molt integrat dins del concurs, ha perdut. Després de guanyar un premi important, s'esperava que tot aniria bé... Però no. Edgar Fornós, amb la seva energia, ha pogut amb ell. El fan de Bisbal a base d'entrega i passió ha aconseguint salvar-se. Lildami, esperem que la teva clica et guardi en el record.
Joan Colomo s'ha salvat de l'apocalipsi pels pèls. Ha anat al darrere durant tot el concurs, però cantar una cançó publicitària a l'últim moment ha estat decisiu. Davant seu, Manel Roig ha competit molt bé, però al final ha mort. Tot i que ha mort molt dignament. Joan Colomo ha sobreviscut per un tema d'oferta i de demanda
Ens ha passat una cosa que no havia passat mai: Toni Soler ha cantat una cançó que ningú ha encertat. Ni la Charlie, ni la Pineda, ni el David Navarrete, ni el públic, ni la gent que passava per allà. Finalment, una oient ens ho ha hagut de solucionar. I a sobre ha guanyat. Que l'apocalipsi no ens agafi sense el Toni cantant!
El guionista Pau Escribano ha mort a l'apocalipsi davant de Maria Dalmau. De fet, la Maria s'ho mereixia perquè venia de Suïssa. Pau Escribano ha encertat el càlcul mental sense fer ni una operació, ha cantat com una autèntica diva, però finalment no ha tingut res a fer. Ha mort al plató de televisió que és la vida. Sempre et recordarem.
Urdangarin torna a casa i l'esperit de Ciquitita envaeix l'estudi
La Laura Fa ha mort en directe. I això que és Black Friday, un dels seus dies preferits. Durant tot el concurs ha patit molt, sobretot quan li ha tocat cantar. Però l'Eva Merseguer ha lluitat com una espartana i no li ha donat cap opció. Laura Fa, el nou món et trobarà a faltar.
El món s'acaba, Ricard Torquemada i Bernat Soler: ulleres 3D per a vaques i anells de compromís amb GPS
Avui s'ha viscut un matx apassionant entre Ricard Torquemada i Bernat Soler. S'ha repartit joc, hi ha hagut molt joc subterrani i sobretot ocasions a banda i banda del camp. S'ha tornat a demostrar que no hi ha rival petit. Un golàs a l'últim minut, un "Torquemarcazo" per tota l'esquadra, ha decantat la balança. Bernat, el Barça et trobarà a faltar. I Valverde, també.
Catalunya nit, de 22 a 23 h - 05/06/2020